Print screenці скрыншот экрана, – зварот, які адносіцца да лічбавага асяроддзя і ілюструе праграмную дзейнасць Майстэрні лічбавай візуалізацыі на Кафедры графікі Акадэміі выяўленчага мастацтва ў Кракаве. Адначасова screen print з’яўляючыся англійскай назвай графічнай тэхнікі, у дадзеным выпадку адназначна звязаны з Майстэрняй шоўкаграфіі Акадэміі выяўленчага мастацтва ў Катавіцах. Мне, як кіраўніку абедзюх майстэрняў, ідэя іх сустрэчы, супастаўлення, падаецца лагічнай і цікавай. Я перакананы, што прэзентаваныя на выставе студэнцкія працы двух розных майстэрняў, з двюх польскіх мастацкіх устаноў вельмі добра дапоўняць адно аднаго і выдатна спалучацца ў адной прасторы. Нягледзячы на тое, што выбраныя да выставы працы не звязаныя агульнай праблематыкай, былі створаны ў розны час многімі аўтарамі і з’яўляюцца разнароднымі, у гэтай прэзентацыі можна ўбачыць цікавы агульны элемент. Гэтым элементам з’яўляецца моладзевая энергія і захопленасць, звязаная з зацікаўленасцю мастацтвам, што характарызуе моладзь, з якой я маю прыемнасць працаваць у абедзвюх школах. Паказаныя на выставе працы павінны ілюстраваць магчымасці разнароднага, нетрадыцыйнага выкарыстання тэхнікі, а таксама пошукі ў дадзеным абшары. Выразны эксперыментальны падыход да графічных тэхнік, як лічбавых, так і аналагавых, каштоўны сам па сабе, што ў дадзеным выпадку з’яўляецца чарговым элементам, які аб’дноўвае абедзве майстэрні. Пераломліванне прынцыпаў, надзвычайная адкрытасць у зносінах са студэнтамі і ўменне вырашэння фармальных і зместавых праблем – гэта вельмі важныя рысы, што характарызуюць таксама двух маладых педагогаў, якія працуюць разам са мной. Кандыдат навук Дарота Новак-Радзіньска і магістр Якуб Скочэк – дзве вельмі цікавыя творчыя асобы, але адначасова два вельмі розныя тэмпераменты – з’яўляюцца абавязковым і, на маю думку, незаменным памостам паміж кіраўніком майстэрні і маладымі будучымі графікамі, якія ў ёй займаюцца 